Mitä meistä puhutaan -elokuva kertoo teini-ikäisestä Nishasta, joka viedään vasten tahtoaan synnyinmaastaan Norjasta Pakistaniin. Kansainvälistä huomiota herättänyt norjalaiselokuva perustuu ohjaaja-käsikirjoittaja Iram Haqin omiin kokemuksiin.

Mitä meistä puhutaan on Iram Haqin, 42, toinen pitkä käsikirjoitus ja ohjaus.­

Oslossa asuva Nisha on ihan tavallinen 16-vuotias norjalaistyttö. Tai sellainen hän haluaisi olla. Pakistanista Norjaan muuttaneet vanhemmat kuitenkin haluavat, että perheessä eletään tiukasti oman kulttuurin ja sen vanhoillisten perinteiden mukaan.

Eräänä iltana Nisha livahtaa salaa koulukavereidensa bileisiin ja tuo sieltä huoneeseensa pojan, johon on ihastunut.